Diari Oficial de la Generalitat Valenciana


Sumari del DOGV 4469, del 28-03-2003 (2003/3634)

RESOLUCIÓ de 25 de març de 2003, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 28 de novembre del 2002 (DOGV núm. 4.392, de 4 de desembre del 2002), de la Conselleria de Benestar Social per la qual es regulen i es convoquen ajudes en matèria de servicis socials en el sector de discapacitats per a l'any 2003, i determinats per la Resolució de 14 de febrer del 2003 (DOGV núm. 4.445, de 21 de febrer del 2003).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4469

Data del DOGV
:   28-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/3634


Data del document
:   25-03-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * discapacitat
    * ajuda als discapacitats
    * ajuda pública
    * suport econòmic
    * servei social

RESOLUCIÓ de 25 de març de 2003, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 28 de novembre del 2002 (DOGV núm. 4.392, de 4 de desembre del 2002), de la Conselleria de Benestar Social per la qual es regulen i es convoquen ajudes en matèria de servicis socials en el sector de discapacitats per a l'any 2003, i determinats per la Resolució de 14 de febrer del 2003 (DOGV núm. 4.445, de 21 de febrer del 2003). [2003/3634]
  
L'Orde de 28 de desembre del 2002 de la Conselleria de Benestar Social, per la qual es regulen i es convoquen ajudes en matèria de servicis socials en el sector de discapacitats per a l'any 2003 publicada en el Diari Oficial de la Generalitat Valenciana núm. 4.392, de data 4 de desembre del 2002, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, quedant condicionat el finançament de les esmentades ajudes a l'aprovació dels crèdits corresponents.
  
Aprovada i publicada la Llei 12/2002 de 27 de desembre de Pressupostos de la Generalitat Valenciana, per a l'exercici 2003 (DOGV núm. 4.409, de data 31 de desembre del 2002), en aplicació del que establix la disposició addicional segona de la citada Orde de 28 de novembre, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir per mitjà de la Resolució de 14 de febrer del 2003 de la Conselleria de Benestar Social (DOGV núm. 4.445 de 21 de febrer del 2003) a donar publicitat als crèdits i a les línies de subvenció destinades a finançar les ajudes regulades en l'Orde de 28 de novembre del 2002, de la Conselleria de Benestar Social.
  
Una vegada transcorregut el termini de presentació de sol·licituds que afecten les línies T5344 «Vivendes tutelades discapacitats- i T5345 «Vivendes tutelades malalts mentals?, han sigut ateses totes, resoltes i notificades, no existint compromisos ni peticions pendents, i quedant un crèdit sobrant.
  
Per la qual cosa, resulta necessària una nova redistribució dels crèdits i cal minorar estes línies de subvenció en què les necessitats han sigut menors de les previstes.
  
Per tant, en base al que que s'ha exposat i en compliment de l'últim paràgraf de la resolució citada, resolc:
  
Primer
  
Modificar la quantia del crèdit destinat a finançar l'Orde de 28 de novembre del 2002, de les línies de subvenció que a continuació es detallen:
  
1é. Denominació: Vivendes tutelades discapacitats-Línia de subvenció: T5344/000/03
  
- Consignació pressupostària: Minoració de 226.593,13 euros i passa de 946.600 euros a 720.006,87 euros
  
- Procedència i quantia dels fons:
  
Propis no condicionats: 720.006,87 euros
  
2é. Denominació: Vivendes tutelades malalts mentals
  
- Línia de subvenció: T5345/000/03
  
- Consignació pressupostària: Minoració de 256.296,38 euros i passa de 676.140 euros a 419.843,62 euros
  
- Procedència i quantia dels fons:
  
Propis no condicionats: 419.843,62 euros
  
Segon
  
Publicar la present resolució en el Diari Oficial de la Generalitat Valenciana.
  
València, 25 de març de 2003.- El conseller de Benestar Social: Rafael Blasco Castany.